alexandrainst/scandi-wiki huggingface dataset:
Nir Yitzhak

Nir Yitzhak (hebraisk skrift נִיר יִצְחָק, 'Yitzhak-enga') er ein kibbutz nordvest i Negevørkenen i Israel. Han ligg mellom Hevel Shalom og Hevel Eshkol og høyrer til Eshkol regionale kommune.

Historie
Kibbutzen vart grunnlagd den 8. desember 1949, og som Mashabey Sadeh, vart han kalla opp etter Palmach-kommandanten Yitzhak Sadeh. I 2005 dekka han 5 500 mål og hadde eit folketal på 580.

Kjelder

Denne artikkelen bygger på «Nir Yitzhak» frå ,  den 9. september 2015. 
 oppgav desse kjeldene:

Bakgrunnsstoff
Offisiell nettstad 

Kibbutzar
Busetnader grunnlagde i 1949
1949 i Israel
Busetnader i Det sørlege distriktet i Israel
Nirim

Nirim (hebraisk skrift נִירִים, tyder Enger) er ein kibbutz nordvest i Negev i Israel. Han ligg nær grensa til Gazastripa, kring 7 kilometer aust for Khan Yunis og høyrer til Eshkol regionale kommune. Kibbutzen har eit areal på 22 kvadratkilometer og eit folketal på kring 620.

Historie
Kibbutzen vart grunnlagd i juni 1946 som ein del av Dei 11 punkta i Negev-planen, der ein ville busetje jødar i Negev, slik at ein seinare kunne legge krav på området som ein del av ein framtidig jødisk stat. Han vart kalla opp etter Nir-brigaden til Hashomer Hatzair ungdomsrørsle, og det var medlemmar frå denne rørsla som var med på å grunnleggje kibbutzen, opphavleg på ein stad kalla «Dangour», der kibbutzen Sufa i dag ligg. Ein av grunnleggjarane var Dan Zur, som vart ein av dei leiande landskapsarkitektane i Israel.

Då den arabisk-israelske krigen i 1948 braut ut den 15. mai 1948, var kibbutzen den første jødiske busetnaden i Israel som vart angripen av den egyptiske hæren, i slaget ved Nirim. 39 personar forsvarte kibbutzen. Under slaget kom egyptarane 25 meter frå kibbutzen og åtte av forsvararane av kibbutzen vart drepen, før egyptarane trekte seg attende. Alle husa vart øydelagde i åtaket.

Nirim vart verande ein utpost for Det israelske forsvaret (IDF) mot den egyptiske hæren gjennom krigen. Etter krigen ønskte IDF å ta over staden, på grunn av den strategiske plasseringa, medan innbyggjarane ønskte å flytte nordover, til området som får minst 200 millimeter nedbør i året, så kibbutzen vart flytta kring 15 km nordaust til den noverande plasseringa, like ved den eldgamle syngaoga i Horvot Maon.

Under Mapam-skilje i 1952, vart dei som støtta Moshe Sneh bannlyste frå kibbutzen. Fram til 1956 var han mål for Fedayeen-åtak frå Gazastripa.

Sidan 2000 har Nirim blitt råka av Qassam-rakettar avfyrte frå Gazastripa. Etter Israel sette i gang Operasjon Cast Lead, i januar 2009, vart dei fleste innbyggjarane i Nirim, og andre landsbyar nær Gazastripa, evakurerte. Dusinvis av familiar frå Nirim var i kibbutzen Mishmar HaEmek i Jezreeldalen i ein månad, fram til slutten av operasjonen.

Kjelder

Denne artikkelen bygger på «Nirim» frå ,  den 9. september 2015. 
 oppgav desse kjeldene:

Bakgrunnsstoff
Offisiell nettstad 

Kibbutzar
Busetnader grunnlagde i 1946
Busetnader i Det sørlege distriktet i Israel
1946 i Palestina
Holit

Holit (hebraisk skrift חוֹלִית, tyder Sanddyne) er ein kibbutz i Hevel Shalom-området sørvest i Israel. Han ligg nær Nir Yitzhak i Eshkol regionale kommune. Han har eit folketal på kring 120 innbyggjarar.

Historie 
Kibbutzen vart grunnlagd i 1978 som ei Nahal-busetjing nær Yamit på Sinaihalvøya. Etter den egyptisk-israelske fredsavtalen i 1979 måtte Israel evakuere alle busetjingane sine på halvøya.

I 1982 vart kibbutzen flytta til den noverande plasseringa.

Kjelder

Denne artikkelen bygger på «Holit» frå ,  den 9. september 2015. 
 oppgav desse kjeldene:

Kibbutzar
Eshkol regionale kommune
Busetnader grunnlagde i 1978
1978 i Israel
Busetnader grunnlagde i 1982
1982 i Israel
Nahal-busetjingar
Tidlegare israelske busetjingar på Sinai
Busetnader i Det sørlege distriktet i Israel
Kerem Shalom

Kerem Shalom (hebraisk skrift כֶּרֶם שָׁלוֹם, tyder Fredsvinrankane) er ein kibbutz i Eshkol regionale kommune på grensa mellom Gazastripa, Israel og Egypt.

Historie
Kibbutzen vart grunnlagd i 1967 like ved grensa av medlemmar av Hashomer Hatzair. Namnet inkluderer ordet shalom, sidan medlemmane trudde at plasseringa kom til å spele ei rolle i danne fred og ende Midtaustenkonflikten.

Kibbutzen fall frå kvarandre i 1995, etter at mange medlemmar flytta ut, men vart grunnlagd på ny i 2001. I 2011 hadde kibbutzen 35 familiar. På grunn av nærleiken til Gazastripa har han fleire gonger blitt råka av granatar frå palestinske bombekastarar.

Kjelder 

Denne artikkelen bygger på «Kerem Shalom» frå ,  den 9. september 2015.

Bakgrunnsstoff 
Kerem Shalom  Negev informmasjonssenter

Kibbutzar
Eshkol regionale kommune
Busetnader grunnlagde i 1967
Busetnader grunnlagde i 2001
2001 i Israel
Grensa mellom Israel og Gazastripa
Den egyptisk-israelske grensa
Busetnader i Det sørlege distriktet i Israel
Kissufim

Kissufim (hebraisk skrift כִּסּוּפִים, tyder Lengsel) er ein landsby nordvest i Negevørkenen i Israel. Han ligg like ved Gazastripa og høyrer til Eshkol regionale kommune. Landsbyen ligg 92 meter over havet.

Historie 
Landsbyen vart grunnlagd i 1951 av sionistungdomsrørsla frå USA og Sør-Amerika. Han er ein del av Shalom-blokka av israelske busetjingar for å sikre den sørlege grensa til Israel mot Gazastripa frå mange Fedayeen-infiltrasjonar. Styresmaktene har nyleg finansiert tilbygg til kvar heim som tener som bomberom.

Kissufim-overgangen
Den nærliggande grenseovergangen til Gazastripa, kalla opp etter kibbutzen, var hovudvegen inn i Gush Katif-området i Israel frå Gaza. Han er permanent lukka for inngåande israelsk, sivil trafikk sidan 15. august 2005. Den siste israelske soldaten forlet Gazastripa og porten vart lukka kvelden 12. september 2005.

Kjelder

Denne artikkelen bygger på «Kissufim» frå ,  den 9. september 2015. 
 oppgav desse kjeldene:

Bakgrunnsstoff
Offisiell nettstad 

USA-amerikansk diaspora i Israel
Kibbutzar
Busetnader grunnlagde i 1951
Busetnader i Det sørlege distriktet i Israel
Søramerikansk diaspora i Israel
1951 i Israel
Re'im

Re'im (hebraisk skrift רֵעִים, tyder Vener) er ein sekulær kibbutz sør i Israel, og ein av landsbyane nær Gazastripa. Han ligg ved samløpet mellom Besor- og Gerarelva nordvest i Negevørkenen og høyrer til Eshkol regionale kommune. I 2007 var folketalet 354.

Re'im vart grunnlagd i 1949 av speidarar som var demobiliserte frå Palmach. Kibbutzen hadde fleire namn før han fekk det noverande namnet.

Historie
Kibbutzen vart grunnlagd i 1949 var tidlegare Palmach-medlemmar med det provisoriske namnet HaTzofim Vav (tyder Speidarar F). Han vart så kalla Tel Re'im (hebraisk skrift תל רעים, tyder Venerhøgda) etter ei arabisk omsetjing av den nærliggande arkeologiske staden Tell Jemmeh. Han vart til slutt kalla Re'im til minne om medlemmar av Gar'in som vart drepen i den arabisk-israelske krigen i 1948. Namnet, som tyder 'vener', vart henta frå Salomos ordtak (18:24) for å symbolisere dei.

Kibbutzen vart planlagt av arkitekten Hanan Habaron, som var med å grunnleggje kubbutzen og var medlem fram til han døydde i 2002. Det israelske forsvaret (IDF) har ein base nær kibbutzen. Før Israel trekte seg ut frå Gaza i 205, vart basen nytta som leir for å evakuere soldatar. Etter uttrekkinga vart Re'im eit mål for Qassam-rakettar avfyrte frå Gazastripa. I 2008 bad IDF-soldatar på den nærliggande basen nær Nahal Oz om at basen skulle flyttast til eit område nær Re'im, utafor rekkjevidda til bombekastarane til Hamas.

Geografi
Re'im ligg mellom vegane 232 og 234 i Vest-Negev. Ruinane av den gamle Gama (Tell Jemmeh) ligg like vest for kibbutzen. Vest for Re'im ligg kibbutzen Kissufim, og i nord ligg Be'eri. Re'im ligg 50 meter over havet og elva Besor renn gjennom området.

Kjelder

Denne artikkelen bygger på «Re'im» frå ,  den 9. september 2015.

Bakgrunnsstoff
Offisiell nettstad 
Re'im  Negev Information Sentral

Kibbutzar
Busetnader grunnlagde i 1949
1949 i Israel
Busetnader i Det sørlege distriktet i Israel
Sufa i Israel

Sufa (hebraisk skrift סוּפָה, tyder Storm) er ein kibbutz i Hevel Shalom-området nordvest i Negev og ein grenseovergang mellom Israel og Gazastripa.

Kibbutzen
Kibbutzen ligg i Eshkol regionale kommune. I 2006 hadde han 241 innbyggjarar. Han vart grunnlagd i 1982 av tidlegare innbyggjarar i Sufa, ei israelsk busetjing på Sinai som vart evakuert som eit ledd i den egyptisk-israelske fredsavtalen. Namnet kjem frå kraftige sandstormar som pleidde å råke den opphavlege busetnaden. Nord for kibbutzen, der Nirim låg frå 1946 til 1949, ligg minnesmerke «Dangur», til minne om dei åtte falne soldatane i det egyptiske åtaket på Nirim.

Grenseovergangen
Sufa grenseovergang var tidlegare open for palestinarar som arbeidde på israelske gardar. Under den andre Intifada vart grenseovergangen og militærbasen like ved utsett for fleire palestinske åtak, og overgangen har i periodar vore stengd. I oktober 2007 vart overgangen lukka, og Kerem Shalom var den einaste vegen over grensa. I november, trass motstand i IDF, som meinte det var vanskelegare å vakte over denne overgangen enn Kerem Shalom, valde viseforsvarsministeren Matan Vilnai å opne opp att overgangen. Han har sidan blitt nytta til å transporte humanitær hjelp til Gazastripa.

I mai 2008 vart overgangen igjen lukka etter eit bombekastaråtak som skadde ein israelsk soldat. Eit par dagar seinare protesterte tusenvis av palestinarar mot den israelske blokaden. Seks personar skal ha blitt skadde av IDF under demonstrasjonen. On June 1, about forty israelske farmers protested at the crossing, in a bid to stop the transportation of goods into the Strip despite the ongoing Qassam rocket barrages.

Kjelder

Denne artikkelen bygger på «Sufa i Israel» frå ,  den 9. september 2015.

Bakgrunnsstoff
Offisiell nettstad  

Kibbutzar
Busetnader grunnlagde i 1982
1982 i Israel
Grensa mellom Israel og Gazastripa
Busetnader i Det sørlege distriktet i Israel
Ami'oz

Ami'oz (hebraisk skrift עַמִּיעוֹז) er ein moshav sør i Israel. Han ligg i Hevel Eshkol-området nordvest i Negevørkenen nær grensa til Gazastripa og høyrer til Eshkol regionale kommune. I 2011 hadde han 185 innbyggjarar.

Moshaven vart først grunnlagd i 1956 av immigrantar frå Egypt og Romania. Namnet syner til styrken (hebraisk skrift עוז, Oz) som IDF-soldatar synte under Suezkrisa.

Moshaven vart ikkje noko suksess, og alle utanom fire familiar flytta. Tidleg i 1960-åra kom Vizhnitz-jødar til staden for å prøve og finne ein heim der, men òg dei gav opp og flytta. Samfunnet har vore permanent busett sidan 1962 då ei gruppe immigrantar frå Marokko slo seg ned på staden med hjelp frå Jewish Agency.

Kjelder

Denne artikkelen bygger på «Ami'oz» frå ,  den 9. september 2015. 
 oppgav desse kjeldene:

Bakgrunnsstoff
Amioz  på Negev informasjonssenter 

Egyptisk diaspora i Israel
Moshavar
Busetnader grunnlagde i 1956
1956 i Israel
Busetnader i Det sørlege distriktet i Israel
Rumensk diaspora i Israel
Ein HaBesor

Ein HaBesor (hebraisk skrift עֵין הַבְּשׂוֹר, tyder 'Besorkjeldene') er ein moshav sør i Israel. Han ligg i Hevel Eshkol-området nordvest i Negevørkenen nær grensa til Gazastripa og kring ein kilometer frå Magen og høyrer til Eshkol regionale kommune. I 2006 hadde han 684 innbyggjarar.

Historie
Ein Besor var ein egyptisk stoppestad langs handelsruta i Nord-Negev under det første dynastiet. Leiren låg der Tell es-Sakan ligg i dag.

Den moderne moshaven vart grunnlagd i 1982. Somme av innbyggjarne kom frå Sadot, ein israelsk busetnad i Sinaiørkenen som vart evakuert etter at den egyptisk-israelske fredsavtalen vart signert.

Kjelder
<div class="references-small">
Denne artikkelen bygger på «Ein HaBesor» frå ,  den 9. september 2015. 
 oppgav desse kjeldene:

Bakgrunnsstoff
Ein HaBesor  på Negev informasjonssenter 

Arkeologiske funn i Israel
Moshavar
Busetnader grunnlagde i 1982
1982 i Israel
Busetnader i Det sørlege distriktet i Israel
Dekel

Dekel (hebraisk skrift דֶּקֶל, tyder Palmetre), offisielt Dekel-Kfar Shitufi (hebraisk skrift דקל-כפר שיתופי, tyder Dekel - samarbeidslandsby) er ein moshav sør i Israel. Han ligg i Hevel Shalom-området nordvest i Negevørkenen nær grensa til Egypt og Gazastripa, og høyrer til Eshkol regionale kommune. I 2006 hadde han 112 innbyggjarar.

Det vart grunnlagd ei Nahal-busetjing kalla Dekel i området i 1956, men denne vart fråflytta etter Suezkrisa seinare på året. Ein gar'in med same namnet danna ei israelsk busetjing kalla Yamit i 1979. Grunnlegginga vart forseinka på grunn av Camp David-avtalane som gjorde at Israel måtte trekkje seg attende frå Sinai. Moshaven vart grunnlagd i april 1982 av Aguda Shitufit med støtte frå Jewish Agency.

Bakgrunnsstoff
Dekel Negev informasjonssenter

Moshavar
Jordbruksunionen
Busetnader grunnlagde i 1982
1982 i Israel
Busetnader i Det sørlege distriktet i Israel
Mivtahim

Mivtahim (hebraisk skrift מִבְטַחִים, tyder 'Trygge heimar') er ein moshav sør i Israel. Han ligg i Hevel Eshkol-området nordvest i Negevørkenen nær Gazastripa i Eshkol regionale kommune. I 2006 hadde han 335 innbyggjarar.

Historie
Busetnaden vart først grunnlagd den 7. januar 1947 som ein kibbutz av HaOved HaTzioni-rørsla. Namnet er henta frå Jesaja 32:18;
Mitt folk skal bu på ein fredeleg buplass, i trygge heimar og på sikre kvilestader.

Den 22. april 1948 var det ein alvorleg samanstøyt mellom den britiske hæren og vaktar i kibbutzen, då væpna einingar, inkludert stridsvogner stod ved portane. Under den arabisk-israelske krigen i 1948 valde innbyggjarane å flytte frå Mivtahim og slo seg saman med innbyggjarane i Nitzanim og danna ein ny kibbutz. Alt som er att av den originale busetjinga i dag er ein tryggleiksbygning.

I 1950 vart ein moshav grunnlagd like ved den fråflytta kibbutzen av immigrantar frå Kurdistan. I 1954 kom immigrantar frå Marokko til og fleire frå Kurdistan. Moshaven vart nytta som infanteribase av IDF under Suezkrisa.

Kjelder

Denne artikkelen bygger på «Mivtahim» frå ,  den 9. september 2015. 
 oppgav desse kjeldene:

Bakgrunnsstoff
Mivtahim  Negev informmasjonssenter

Moshavar
Busetnader grunnlagde i 1947
1947 i Palestina
Busetnader i Det sørlege distriktet i Israel
Ohad i Israel

Ohad (hebraisk skrift אֹהַד eller אוהד) er ein moshav sør i Israel. Han ligg i Hevel Eshkol-området nordvest i Negevørkenen nær grensa til Gazastripa og høyrer til Eshkol regionale kommune. Han vart grunnlagd i 1969 av immigrantar frå forskjellige land. Han er kalla opp etter Ohad, den tredje sonen til Shim'om (Simeon), som er nemnd i Bibelen (Første Mosebok 46:10) - medan nabolandsbyen Tzohar er oppkalla etter broren hans, som er nemnt i det same Bibelverset. I 2012 hadde han 372 innbyggjarar.

Kjelder

Denne artikkelen bygger på «Ohad, Israel» frå ,  den 9. september 2015. 
 oppgav desse kjeldene:

Moshavar
Busetnader grunnlagde i 1969
1969 i Israel
Busetnader i Det sørlege distriktet i Israel
Pri Gan

Pri Gan (hebraisk skrift פְּרִי גַּן, tyder 'Frukthage'), òg kalla Prigan, er ein moshav sør i Israel. Han ligg i Hevel Shalom-området nordvest i Negevørkenen og høyrer til Eshkol regionale kommune. I 2006 hadde han 123 innbyggjarar.

Moshaven vart grunnlagd i 1981 av tidlegare innbyggjarar i Priel, ei israelsk busetjing på Sinai, som vart evakuert som eit ledd i den egyptisk-israelske fredsavtalen. Hovudnæringa er dyrking av grønsaker og blomar.

Kjelder

Denne artikkelen bygger på «Pri Gan» frå ,  den 9. september 2015. 
 oppgav desse kjeldene:

Bakgrunnsstoff
Peri Gan  Negev Information Sentral

Moshavar
Busetnader grunnlagde i 1981
1981 i Israel
Busetnader i Det sørlege distriktet i Israel
Sde Nitzan

Sde Nitzan (hebraisk skrift שְׂדֵה נִצָּן, tyder Blomsterenger) er ein moshav nær Beersheba nord i Negevørkenen i Israel. Han ligg 12 km aust for Kerem Shalom og i 2005 hadde han eit folketal på kring 250. Namnet er symbolsk og er ei tilnærma omsetjing av namnet til ein jødisk filantrop kalla Bloomfield. Han vart grunnlagd i 1973 av immigrantar frå engelsktalande land.

Kjelder

Denne artikkelen bygger på «Sde Nitzan» frå ,  den 9. september 2015. 
 oppgav desse kjeldene:

Moshavar
Gaza envelope
Busetnader i Det sørlege distriktet i Israel
Busetnader grunnlagde i 1973
1973 i Israel
Sdei Avraham

Sdei Avraham (hebraisk skrift שְׂדֵי אַבְרָהָם, tyder Avrahamåkrane) er ein moshav sør i Israel. Han ligg i Hevel Shalom-området nordvest i Negevørkenen nær Gazastripa og høyrer til Eshkol regionale kommune. I 2006 hadde han 211 innbyggjarar.

Moshaven vart grunnlagd i 1982 av evakuerte frå Sinai og heitte først Yesodot HaDarom (hebraisk skrift יְסוֹדוֹת הַדָּרוֹם, tyder Grunnleggjarar frå sør), men vart seinare kalla opp etter Avraham Hirtzfeld, ein leiar for Mapai.

Kjelder

Denne artikkelen bygger på «Sdei Avraham» frå ,  den 9. september 2015. 
 oppgav desse kjeldene:

Moshavar
Busetnader grunnlagde i 1981
1981 i Israel
Busetnader i Det sørlege distriktet i Israel
Talmei Eliyahu

Talmei Eliyahu (hebraisk skrift תַּלְמֵי אֵלִיָּהוּ, tyder Eliyahu-furene) er ein moshav sør i Israel. Han ligg i Hevel Eshkol-området nordvest i Negevørkenen og høyrer til Eshkol regionale kommune. I 2006 hadde han 186 innbyggjarar.

Moshaven vart grunnlagd i 1970 av immigrantar frå Frankrike og kalla opp etter Eliyahu Krauze, ein tidlegare leiar for Mikveh Israel jordbruksskule. Han vart grunnlagd som ein felles-moshav og vart ein arbeidarmoshav i 1974.

Kjelder

Denne artikkelen bygger på «Talmei Eliyahu» frå ,  den 9. september 2015. 
 oppgav desse kjeldene:

Moshavar
Busetnader grunnlagde i 1970
1970 i Israel
Busetnader i Det sørlege distriktet i Israel
Talmei Yosef

Talmei Yosef (hebraisk skrift תַּלְמֵי יוֹסֵף, tyder 'Yosef-furene') er ein moshav sør i Israel. Han ligg i Hevel Shalom-området nordvest i Negevørkenen nær Gazastripa og høyrer til Eshkol regionale kommune. I 2006 hadde han 178 innbyggjarar.

Moshaven vart grunnlagd i 1982 av tidlegare innbyggjarar frå Talmei Yosef, ei israelsk busetjing på Sinai. Dei opphavlege innbyggjarane vart evakuerte som følgje av Camp David-avtalane, og flytta til ein annan stad i Israel. Dei kalla opp den nye busetnaden sin etter den førre (som var kalla opp etter Yosef Weitz, ein tidlegare direktør i Land- og skogsdepartementet i Jewish National Fund).

Kjelder
<div class="references-small">
Denne artikkelen bygger på «Talmei Yosef» frå ,  den 9. september 2015. 
 oppgav desse kjeldene:

Moshavar
Jordbruksunionen
Busetnader grunnlagde i 1982
1982 i Israel
Busetnader i Det sørlege distriktet i Israel
Yated i Israel

Yated (hebraisk skrift יָתֵד, tyder Stake) er ein moshav i Hevel Shalom i Det sørlege distriktet i Negev i Israel. Han har kring 170 innbyggjarar. Yated vart grunnlagd i 1982 av ein Gar'in som var meint å busetje seg på Sinai.

Kjelder

Denne artikkelen bygger på «Yated, Israel» frå ,  den 9. september 2015. 
 oppgav desse kjeldene:

Moshavar
Busetnader grunnlagde i 1982
1982 i Israel
Busetnader i Det sørlege distriktet i Israel
Yesha i Israel

Yesha (hebraisk skrift יֵשַׁע, tyder 'Frelse') er ein jordbruksmoshav sør i Israel. Han ligg i Hevel Shalom-området i Negevørkenen og høyrer til Eshkol regionale kommune. Namnet er henta frå eit bibelvers: «så vi kan jubla over di frelse og lyfta banneret i vår Guds namn. Måtte Herren oppfylla alle dine bøner!» (Salmane 20:6). I 2006 hadde han 200 innbyggjarar.

Moshaven vart grunnlagd i 1957 av jødar som vart drivne ut frå Egypt etter Suezkrisa i 1956, men denne folkesetnaden flyttar etter kvart bort, og vart erstatta av andre nybyggjarar. Moshaven har fleire gonger vore utsett for åtak med Qassam-rakettar sende frå Gazastripa.

Sjå òg
jødisk utvandring frå arabiske land

Kjelder

Denne artikkelen bygger på «Yesha, Israel» frå ,  den 9. september 2015. 
 oppgav desse kjeldene:

Moshavar
Egyptiske jødar
Busetnader i Det sørlege distriktet i Israel
Busetnader grunnlagde i 1957
1957 i Israel
Yevul

Yevul (hebraisk skrift יְבוּל, tyder Avling) er ein moshav sør i Israel. Han ligg i Hevel Shalom-området nordvest i Negevørkenen nær grensa til Gazastripa og Egypt og høyrer til Eshkol regionale kommune. Han vart grunnlagd i 1981 av evakuerte frå Sinai. I 2006 hadde han 532 innbyggjarar.

Kjelder

Denne artikkelen bygger på «Yevul» frå ,  den 9. september 2015. 
 oppgav desse kjeldene:

Moshavar
Jordbruksunionen
Busetnader grunnlagde i 1981
1981 i Israel
Busetnader i Det sørlege distriktet i Israel
Avshalom i Israel

Avshalom (hebraisk skrift אַבְשָׁלוֹם) er ein fellesbusetnad og regionssenter sør i Israel. Han ligg nær grensa til Egypt og Gazastripa og høyrer til Eshkol regionale kommune. I 2012 hadde han 199 innbyggjarar.

Landsbyen vart grunnlagd i 1990 og kalla opp etter Avshalom Feinberg, eit medlem av spionringen Nili som vart drepen i 1917 på veg til eit møte med britiske styrkar nord på Sinai, ikkje langt frå staden der landsbyen ligg. Landsbyen var først ein campingplass for immigrantar frå det tidlegare Sovjetunionen som ønskte å busetje seg i Hevel Shalom-området. I 1997, då desse busetjingane nekta å ta i mot dei, vart campingplassen ein permanent busetnad, og dei fleste innbyggjarne arbeidde i dei nærliggande landsbyane.

Kjelder

Denne artikkelen bygger på «Avshalom, Israel» frå ,  den 9. september 2015.

Bakgrunnsstoff
Merkaz Avshalom  Negev informmasjonssenter

Fellesbusetnader i Israel
Busetnader grunnlagde i 1990
Busetnader i Det sørlege distriktet i Israel
1990 i Israel
Shlomit

Shlomit (hebraisk skrift שלומית) er ein landsby i Negevørkenen sør i Israel, kring 700 meter frå den egyptiske grensa. Busetnaden består av mobile bygg som er venta å bli erstatta av permanente bygg. Det er òg planlagt å byggje eit industriområde og utdanningsinstitusjonar der. I dag bur det kring 30 familiar her, men det er planar om å utvide dette til 500.

Landsbye ligg i Eshkol regionale kommune. Han vart grunnlagd i samarbeid med Amana Settlement Group Movement, Departementet for utvikling av Negev og Galilea og forvarsdepartementet.

KKL-JNF Argentina er ein stor bidragsytar til utviklinga av Shlomit.

Kjelder
Denne artikkelen bygger på «Shlomit» frå ,  den 9. september 2015. 
 oppgav desse kjeldene:

Eshkol regionale kommune
Landsbyar i Israel
Busetnader grunnlagde i 2011
2011 i Israel
Busetnader i Det sørlege distriktet i Israel
Tzohar

Tzohar (hebraisk skrift צֹחַר) er ein fellesbusetnad og regionssenter sør i Israel. Han ligg i Hevel Eshkol og høyrer til Eshkol regionale kommune. I 2006 hadde han 487 innbyggjarar.

Busetnaden vart grunnlagd i 1970 som eit regionssenter for landsbyane i Hevel Eshkol. Han vart kalla opp etter ein son av Simon, nemnt i Første Mosebok 46:10 - medan nabolandsbyen Ohad vart kalla opp etter broren, som er nemnt i same verset. I 1990-åra tok han i mot mange immigrantar frå Etiopia og det tidlegare Sovjetunionen. Mange av dei budde lenge i campingbilar og campingvogner.

Kjelder
Denne artikkelen bygger på «Tzochar» frå ,  den 9. september 2015. 
 oppgav desse kjeldene:

Bakgrunnsstoff
Tzochar  Negev Information Sentral

Fellesbusetnader i Israel
Busetnader grunnlagde i 1970
1970 i Israel
Busetnader i Det sørlege distriktet i Israel